Բացի այդ, մենք ներկայացրինք հայցային վարույթով հայց՝ նույն՝ հայրության հաստատման պահանջով, արդեն իսկ մյուս ժառանգներին ներգրավելով որպես պատասխանող։ Մենք տեսանք, որ մյուս ժառանգը փորձում է հնարավոր բոլոր միջոցներով խոչընդոտել հայրության ճանաչմանը եւ, հետեւաբար, ժառանգության ընդունմանը, մեզ ապահովագրելու համար ձեռք բերեցինք ապացույցներ՝ տվյալ փաստն ապացուցելու համար, մասնավորապես՝ Լեւոն Հայրապետյանի 2 հարազատ եղբայրների հետ իրականացվեց ԴՆԹ փորձաքննություն, եւ փորձաքննության արդյունքում փորձագետը նշեց, որ 99 տոկոս հավանականությամբ տվյալ անձինք հանդիսանում են Զարուհու հարազատ հորեղբայրները։ Մենք պահանջեցինք, որ մեկ այլ կնոջից 2 աղջիկները, որոնք ԱՄՆ-ում են, գան եւ իրենց փորձանմուշը տրամադրեն։ Ներկայում ընթանում է գործի քննությունը»։